Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 183

d) A sík- és a gömbfelület. Világ körüli út tervezése a földgömbön és az atlasz segítségével 1 óra A térbeli előkészítés után a tanulók a síkbeli alakzatok hasonlóságának vizsgálatával szerezték meg azokat a matematikai ismereteket, amelyekkel a bevezetésben felvetett és ahhoz hasonló kérdéseket is meg tudnak vizsgálni. Melyik a legrövidebb út? Merre vezet a legrövidebb út Calgary és Taskent között? Mit mutat a térkép és mit a földgömb? Melyik a valódi távolság? – megbeszélés. A tanulók – tanári segítséggel – ábrákkal rögzítsék tapasztalataikat. Magyarország-méret: nem tévedünk, ha síknak képzeljük a Földet, maradnak a szögek és a távolságok arányai is. Kontinensméret: már nincs minden szempontból jó térkép, minden térképen valami torzul, miközben van olyan geometriai tulajdonság, amelyet megőriz.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes